Publication: Magyar Közlöny
Issue: MK-1999-82 (Year: 1999, Number: 82)
Era: 1990-2004
Section: a 15/1999. (IX. 15.) NKÖM rendelethez
Paragraph Index: 1104

3. Gyakorlati követelmények Önállóan tudja alkalmazni: — számítástechnikai ismereteit, — az érvényben lévő műemléki és műszaki szabályozásokat, — a minősítő vizsgálatok, kutatások és feltárások eredményeit, — a kivitelezésre vonatkozó terveket, költségvetéseket, műleírásokat, fényképeket, rajzokat, technikai és technológiai utasításokat. Önállóan tudja elkészíteni: — a folyamatos dokumentációs előkészítést és végrehajtást, — szakrajzokat, a rajzi mintavételt, saját kompozíciókat, a tér- és árnyékszerkesztést, a színek előállítását, alkalmazza a díszítő festés és díszítő szobrászat stíluselemeit. Ismereteit önállóan alkalmazza az alábbiakban: — az anyagok és a technológiák kiválasztása, az anyagszükséglet meghatározása, a gépszükséglet megállapítása, az anyagok tárolása, visszaforgatható anyagok megóvása és kezelése, — az ideiglenes állagmegóvás, az ideiglenesen lebontott épületelemek tárolása, védelme, az élet- és vagyonvédelem biztosítása, a bontási munkák technológiai irányítása, — a kivitelezés folyamatainak indítása, az alapozások, szigetelések, tartószerkezetek, falak, födémek, áthidalók, tetőszerkezetek, szakipari és szerelőipari munkáinak összehangolása és koordinálása, folyamatos ellenőrzése, az egyes épületszerkezetek állapotának közbenső vizsgálata, — a vezetési, építésszervezési, gazdálkodási feladatok ellátása, — a kapcsolódó és érdekelt területek szakembereivel, intézményeivel való együttműködés, — a munkafolyamat közben és végén történő minőségellenőrzés elvégzése, — a munka végzésénél előforduló balesetek megelőzése, élet-, egészség- és környezetvédelmi előírások alkalmazása. IV. A szakképesítés vizsgáztatási követelményei

Source: https://magyarkozlony.hu/hivatalos-lapok/e045ccac4793d0dff6af0a3ee061016faa050af5/dokumentumok/959ee26d4cdceef1248693e3ba581a07b54ec3ff/letoltes